**George Mikan**|  |
| Asmeniniai duomenys |
| Gimimo data | 1924 m. birželio 18 d. |
| Gimimo vieta | Džolietas, Ilinojus, JAV |
| Mirties data | 2005 m. liepos 1 d. (81 metai) |
| Ūgis | 2,08 m |
| Svoris | 111 kg |
| Klubas |
| Dabar žaidžia | baigė karjerą |
| **Pozicija** | Centro puolėjas |
| Profesionalūs klubai |
| 1941–19451946–19471947–1958 | De Paulo universitetasČikagos „American Gears" (NBL)Mineapolio „Lakers" |  |
|  |

**Džordžas Maikanas** (angl. *George Lawrence Mikan, Jn.*; 1924 m. birželio 18 d. – 2005 m. liepos 1 d.) – buvęs profesionalus krepšininkas, laikomas vienu iš pirmųjų žvaigždžių NBA lygoje.

Biografija
----------

G. Mikanas gimė Ilinojaus valstijoje, kroatiškų šaknų turinčioje šeimoje. Vidurinėje mokykloje jis žaidė jos komandoje, bet ją paliko, nes treneris sužinojo, kad Maikanas negalėjo žaisti be akinių dėl trumparegystės. Vėliau Maikanas pradėjo žaisti vietinėje katališkosios jaunimo organizacijos komandoje, bet užlipo ant kamuolio ir susilaužė koją, dėl to jis nežaidė beveik pusantrų metų. Tikėdamasis stipendijos jis bandė įstoti į Notr Damo universitetą, bet treneris manė, kad jis yra per aukštas ir lėtas. 1942 m. Džordžas įstojo į De Paulo universitetą. Padedant naujajam universiteto treneriui Maikanas patobulino metimą „kabliu". 1944–45 ir 1945–46 m. jis lyderiavo pagal pelnomus taškus visoje lygoje bei laimėjo naudingiausio universiteto žaidėjo apdovanojimą (MVP).

1945–46 m. sezono pabaigoje pasirašė sutartį su Čikagos „American Gears" komanda, kurioje sužaidė 7 rungtynes. Jis išvedė komandą į Pasaulio krepšinio turnyrą (WBT), kuriame per 5 rungtynes jis įmesdavo 100 taškų per rungtynes ir buvo išrinktas turnyro naudingiausiu žaidėju. Bet lyga buvo finansiškai nestabili ir visi žaidėjai, taip pat ir Maikanas buvo išskirstyti po likusias lygos komandas. Jį pasirinko Mineapolio „Lakers". Prieš 1948–49 m. NBL sezono pradžią Mineapolio „Lakers" ir kelios kitos komandos persikėlė į BAA lygą. Sezono pabaigoje „Lakers" išplėšė pergalę paskutinėse finalo rungtynėse, nors Maikanas pusę jų žaidė su lūžusia ranka, tai nesutrukdė jam pelnyti vidutiniškai 30,3 taškų per varžybas. 1953–54 m. sezono pabaigoje jis paskelbė karjeros pabaigą, motyvuodamas tuo, kad nori skirti daugiau laiko šeimai. Per savo karjerą G. Maikanas patyrė daug traumų: 10 lūžusių kaulų bei 16 siūlių. Maikanas visus nustebino 1955–56 m. sezono viduryje sugrįždamas žaisti į Mineapolio komandą, tačiau paskutiniame sezone jis įmesdavo tik 10,5 taškus per rungtynes.

1959 m. G. Maikanas buvo įtrauktas į Krepšinio šlovės muziejų, o „The Associated Press" paskelbė jį geriausiu žaidėju per pirmąją amžiaus pusę.

Pasiekimai
----------

* 1946: Metų šalies žaidėjas
* 1947–1948: išrinktas į NBL pirmąją komandą
* 1950–1954: išrinktas į NBA visų žvaigždžių komandą
* 1953: NBA visų žvaigždžių rungtynių naudingiausias žaidėjas
* 1959: išrinktas NBA reguliariojo sezono naudingiausiu žaidėju
* 1970: NBA 25-mečio Visų laikų komanda
* 1980: NBA 35-mečio Visų laikų komanda
* 1996: NBA 50-mečio Visų laikų komanda

Šaltiniai
---------

1. ↑


|  |  |  |  |
| --- | --- | --- | --- |
| 

| Ž • A • RNBA 50 |
| --- |
|  |
| 
Kareem Abdul-Jabbar | Nate Archibald | Paul Arizin | Charles Barkley | Rick Barry | Elgin Baylor | Dave Bing | Larry Bird | Wilt Chamberlain | Bob Cousy | Dave Cowens | Billy Cunningham | Dave DeBusschere | Clyde Drexler | Julius Erving | Patrick Ewing | Walt Frazier | George Gervin | Hal Greer | John Havlicek | Elvin Hayes | Magic Johnson | Sam Jones | Michael Jordan | Jerry Lucas | Karl Malone | Moses Malone | Pete Maravich | Kevin McHale | George Mikan | Earl Monroe | Hakeem Olajuwon | Shaquille O'Neal | Robert Parish | Bob Pettit | Scottie Pippen | Willis Reed | Oscar Robertson | David Robinson | Bill Russell | Dolph Schayes | Bill Sharman | John Stockton | Isiah Thomas | Nate Thurmond | Wes Unseld | Bill Walton | Jerry West | Lenny Wilkens | James Worthy |

 |